Sagunt celebra el Dia Internacional del Poble Gitano
05 d’abril 2023

El 8 d'abril és el Dia Internacional del Poble Gitano i en commemoració d'esta efemèride la Regidoria de Serveis Socials ha programat la Gala 8 d’abril Ciutat de Sagunt, en col·laboració amb l’Asociación Gitana Pueblo Unido i l’Instituto de Cultura Gitana. Esta iniciativa tindrà lloc l'11 d'abril, a partir de les 18.30 en el Centre Cívic Antic Sanatori del Port de Sagunt.

L'acte inicial d'esta jornada serà la lectura del poema _Ceremonia del rio_, a càrrec de les dones de Cía. Baladre. A continuació, s'inaugura la Gala 8 d’abril Ciutat de Sagunt amb una sèrie de discursos pronunciats pel president de la Asociación Gitana Pueblo Unido, Jesús Ramírez; el regidor de Serveis Socials, Alejandro Sotoca; i l'alcalde de Sagunt, Darío Moreno.

A continuació, es projectarà _Pround Roma_, un curtmetratge del cineasta romaní Pablo Vega que s'inspira en _El gran dictador_ del cineasta, també gitano, Charles Chaplin. Així mateix, l'historiador i orientador laboral Juan Carlos Barranco impartirà una ponència sobre la història del poble gitano. La jornada commemorativa finalitzarà amb la projecció d'un vídeo destinat al públic infantil i amb la interpretació de l'himne compost per Jarko Jovanovic que reivindica la població gitana víctima del nazisme: _Gelem, gelem_ (Vaig caminar, vaig caminar).

![](/media/25pba3yz/cartel-dia-del-pueblo-gitano_page-0001_c.jpg?width=561.8806306306307&height=850)

*   [](http://www.facebook.com/sharer.php?u=https://aytosagunto.es/va/actualitat/sagunt-celebra-el-dia-internacional-del-poble-gitano/ "Facebook")
*   [](http://twitter.com/share?url=https://aytosagunto.es/va/actualitat/sagunt-celebra-el-dia-internacional-del-poble-gitano/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-celebra-el-dia-internacional-del-poble-gitano/ "Linked In")
*   [](mailto:?body=https://aytosagunto.es/va/actualitat/sagunt-celebra-el-dia-internacional-del-poble-gitano/)